บิลบอร์ด

***บิลบอร์ด*** (; ใช้อักษรตัวพิมพ์เล็กทั้งหมดตั้งแต่ ค.ศ. 2013) เป็นนิตยสารด้านดนตรีและบันเทิงของสหรัฐ จัดพิมพ์รายสัปดาห์โดยบริษัทเพนสกีมีเดียคอร์ปอเรชัน ซึ่งเป็นกลุ่มสื่อที่เผยแพร่ข้อมูล ข่าวสาร วิดีโอ บทความแสดงความคิดเห็น บทวิจารณ์ รวมถึงกิจกรรมและแนวโน้มต่าง ๆ ที่เกี่ยวข้องกับอุตสาหกรรมดนตรี นิตยสารบิลบอร์ดมีชื่อเสียงเป็นพิเศษจากการจัดทำชาร์ตเพลงที่ได้รับการยอมรับในระดับนานาชาติ เช่น ''บิลบอร์ด''ฮอต 100, ''บิลบอร์ด'' 200 และโกลบอล 200 ซึ่งจัดอันดับซิงเกิลและอัลบั้มที่ได้รับความนิยมสูงสุดจากหลากหลายแนวเพลง โดยพิจารณาจากยอดจำหน่าย การสตรีม และการออกอากาศทางวิทยุ นอกจากนี้ บิลบอร์ดยังจัดงานอีเวนต์ระดับอุตสาหกรรม เป็นเจ้าของบริษัทสำนักพิมพ์ และดำเนินรายการโทรทัศน์หลายรายการด้วย

*บิลบอร์ด*ก่อตั้งขึ้นเมื่อปี 1894 โดยวิลเลียม โดนัลด์สัน และเจมส์ เฮนเนแกน ในฐานะสิ่งพิมพ์เชิงพาณิชย์สำหรับผู้ติดป้ายโฆษณา (bill posters) ต่อมาในปี 1900 โดนัลด์สันได้ซื้อหุ้นส่วนของเฮนเนแกนในมูลค่า 500 ดอลลาร์สหรัฐ ในช่วงต้นคริสต์ศตวรรษที่ 20 *บิลบอร์ด*ได้ขยายขอบเขตเนื้อหาให้ครอบคลุมวงการบันเทิง เช่น คณะละครสัตว์ งานมหรสพ และการแสดงบูร์เลสก์ รวมถึงได้จัดตั้งบริการส่งจดหมายสำหรับศิลปินที่เดินทางแสดงทั่วประเทศ เมื่อเครื่องเล่นเพลงจูกบ็อกซ์ เครื่องเล่นจานเสียง และวิทยุกลายเป็นสิ่งแพร่หลาย *บิลบอร์ด*จึงหันมาให้ความสำคัญกับวงการดนตรีมากขึ้น หัวข้อหลายประเภทที่เคยอยู่ในบิลบอร์ดต่อมาได้แยกออกไปเป็นนิตยสารเฉพาะทาง เช่น *อะมิวสเมนต์บิซิเนส* ในปี 1961 ซึ่งเน้นด้านความบันเทิงกลางแจ้ง เพื่อให้*บิลบอร์ด*สามารถมุ่งเน้นด้านดนตรีได้เต็มที่ หลังการเสียชีวิตของโดนัลด์สันในปี 1925 กิจการนิตยสารตกทอดไปยังทายาทของเขาและเฮนเนแกน ซึ่งยังคงถือครองกิจการจนถึงปี 1985 ก่อนจะขายให้แก่นักลงทุนเอกชน และนับแต่นั้น *บิลบอร์ด*ก็ได้อยู่ภายใต้การบริหารของเจ้าของหลายรายต่อเนื่องมาจนถึงปัจจุบัน

## ประวัติ
เริ่มก่อตั้งตั้งแต่ปี ค.ศ. 1894 โดย วิลเลียม เอช โดนัลด์สัน และ เจมส์ เอช เฮนเนแกน ในตอนแรกจะเป็นหนังสือรายเดือนเกี่ยวกับการค้าสำหรับการลงประกาศโฆษณา  ซึ่งเป็นสาเหตุที่ทำให้ใช้ชื่อว่า “บิลบอร์ด” จากนั้นอีกไม่กี่ปี ทางบิลบอร์ดจึงเพิ่มเรื่องข่าวเกี่ยวกับกิจกรรมกลางแจ้งเข้าไป ซึ่งสุดท้ายแล้ว บิลบอร์ดก็กลายเป็นแหล่งประชาสัมพันธ์สำหรับบรรดา ละครสัตว์ เทศกาลคาร์นิวัล งานรื่นเริง และกิจกรรมบันเทิงต่างๆเป็นส่วนมาก

ในนิตยสารฉบับวันที่ 9 มกราคม ค.ศ. 1961 ทางนิตยสารบิลบอร์ดได้หันมาเสนอข่าวเกี่ยวกับอุตสาหกรรมดนตรีเพียงอย่างเดียว โดยได้ยกส่วนที่เป็นกิจกรรมบันเทิงต่างๆไปไว้ที่นิตยสารเล่มใหม่ชื่อ “Amusement Business” (ปัจจุบันยังคงมีอยู่) พร้อมกันนั้น ทางบิลบอร์ดยังได้เปลี่ยนชื่อเป็น Billboard Music Week แต่ในอีก 2 ปี ทางนิตยสารก็กลับมาใช้ชื่อ Billboard ตามเดิมจนถึงปัจจุบัน

### บิลบอร์ดชาร์ต
เริ่มมีชาร์ตเพลงเมื่อฉบับ 4 มกราคม ค.ศ. 1936 จัดอันดับในลักษณะของ Hit Parade และในฉบับ 20 กรกฎาคม ค.ศ. 1940 ก็ถูกจัดอันดับในชาร์ตเพลงที่เป็นที่นิยมเป็นครั้งแรก จนกระทั่งใน ค.ศ. 1958 อันดับเพลง บิลบอร์ดฮอต 100 ก็ถูกตีพิมพ์โดยคำนวณจากยอดการออกอากาศและยอดขายซิงเกิล
ศิลปินที่ประสบความสำเร็จในบิลบอร์ดชาร์ต เช่น เดอะบีตเทิลส์, มารายห์ แครี, เอลวิส เพรสลีย์, มาดอนน่า, ไมเคิล แจ็กสัน, บิง ครอสบี, ไดอาน่า รอสส์, เจเน็ท แจ็กสัน‎ และเอลตัน จอห์น

บิลบอร์ดในปัจจุบันได้ครอบคลุมอันดับดีวีดี ยอดการขายวิดีโอ รวมถึงการดาวน์โหลดเพลง นอกจากนั้นยังมีข้อมูลข่าวสาร และบทความเห็นของผู้คร่ำหวอดในวงการอย่างค่ายเพลงหรือดีเจ ทั้งนี้บิลบอร์ดก็ยังเป็นที่คงเลื่องชื่อเกี่ยวกันอันดับเพลงอยู่

## รายชื่อเชิงจัดอันดับ
*บิลบอร์ด* เป็นที่รู้จักอย่างกว้างขวางจากการเผยแพร่บทความเชิงจัดอันดับประจำปีบนเว็บไซต์ของตน เพื่อยกย่องผู้บริหาร ศิลปิน และบริษัทที่มีอิทธิพลสูงสุดในวงการดนตรี โดยมีตัวอย่างรายการสำคัญดังต่อไปนี้:
* 21 Under 21
* 40 Under 40
*Women in Music
* *Billboard* Dance 100
* *Billboard* Power 100
* Dance Power Players
* Digital Power Players
* Hip-Hop Power Players
* Indie Power Players
* Latin Power Players
* Top 50 Money Makers

## ฉบับนานาชาติ
### ยังดำเนินการ
* *Billboard Arabia* (2023–ปัจจุบัน)
* *Billboard Argentina* (2013–ปัจจุบัน)
* *Billboard Brasil* (2009–2019, 2023–ปัจจุบัน)
* *Billboard Canada* (2023–ปัจจุบัน)
* *Billboard China* (2016–2019, 2022–ปัจจุบัน)
* *Billboard Colombia* (2024–ปัจจุบัน)
* *Billboard France* (2025–ปัจจุบัน)
* *Billboard Georgia* (2022–ปัจจุบัน)
* *Billboard Italia* (2019–ปัจจุบัน)
* *Billboard Japan* (2008–ปัจจุบัน)
* *Billboard Korea* (2024–ปัจจุบัน)
* *Billboard Peru* (2023–ปัจจุบัน)
* *Billboard Philippines* (2016–2018, 2023–ปัจจุบัน)

### ไม่ได้ดำเนินการ/เลิกกิจการ
* *Billboard Greece* (เปิดตัวในปี 2011; เลิกกิจการ)
* *Billboard Indonesia* (เปิดตัวในปี 2018; เลิกกิจการ)
* *Billboard Thailand* (เปิดตัวในปี 2016; เลิกกิจการ)
* *Billboard Türkiye* (2006–2010)
* *Billboard Việt Nam* (2017–2023)

## อ้างอิง

## แหล่งข้อมูลอื่น

* 
* ''Billboard'' Archive on Google Books
* 1940–2010 archived online by Google Books
* Charts since 1958, articles since 2001, reviews 2008–2016. . archived online by Billboard.

หมวดหมู่:นิตยสารดนตรี
หมวดหมู่:นิตยสารรายสัปดาห์
หมวดหมู่:นิตยสารอเมริกัน
หมวดหมู่:บิลบอร์ดชาร์ต
หมวดหมู่:นิตยสารที่ก่อตั้งในปี พ.ศ. 2437